ธปท.เตรียมออกพันธบัตร3หมื่นล้าน
ธปท.เตรียมออกพันธบัตรในเดือนมิ.ย.นี้ 3 หมื่นล้านบาท อายุ 14 วัน เปิดประมูลพรุ่งนี้ คาดออกเพื่อเป็นเครื่องมือบริหารสภาพคล่อง
6 มิ.ย. 2556

ธปท.เตรียมออกพันธบัตรในเดือนมิ.ย.นี้ 3 หมื่นล้านบาท อายุ 14 วัน เปิดประมูลพรุ่งนี้ คาดออกเพื่อเป็นเครื่องมือบริหารสภาพคล่อง
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศเพื่อกำหนดแผนการออกพันธบัตรธนาคารแห่งประเทศไทย อายุไม่เกิน 15 วัน ในเดือน มิ.ย. 2556 โดยกำหนดออกพันธบัตร ธปท. รุ่น พ.23/14/56 ในวงเงิน 3 หมื่นล้านบาท อายุ 14 วัน เปิดประมูลในวันที่ 7 มิ.ย.นี้ วันที่ชำระเงิน 11 มิ.ย. และครบกำหนดวันที่ 25 มิ.ย.ที่จะถึงนี้
ทั้งนี้ ธปท.ออกพันธบัตร เพื่อเป็นเครื่องมือในการบริหารจัดการสภาพคล่องในระบบให้อยู่ในระดับที่เหมาะสม เพื่อดูแลสภาพคล่อง อัตราแลกเปลี่ยน ดอกเบี้ย ตามทิศทางนโยบายการเงิน ซึ่งเป็นการทำหน้าที่ของธนาคารกลางตามปกติ ปัจจุบันอัตราดอกเบี้ยนโยบายอยู่ที่ระดับ 2.5%